岳珂
颜鲁公祭文帖赞
当天宝之季岁，腾紫宫之长彗。
骇渔阳之鴂騠，将道洛以饮谓。
以十五万众鼓行之勇，涉二十四郡无人之地。
伟颜门之竞爽，独舍生而取义。
有常山以为之克，有鲁公以为这弟。
合群从而死难，恸怙军而雪涕。
盖将豁百世而开聩矇，澄六合而荡氛翳。
手缔绝纽，躬支横溃。
射羿日之并出，扶杞天于将坠。
斯文也，所谓质之鬼神而无疑，
建诸天地而不悖。又岂止于区区之一酹。
於虖，误主有人，
效忠何罪。胡大僇之正不致于林甫之流，
而所遭之惨乃及于泉明之辈。予持此评，
气洶心痗岂徒赞八体之书，抑以代千载之诔。